Мехерзия Лабиди Майза

Мехерзия Лабиди Майза (; 17 декабрь 1963, Хаммамет, Тунис — 22 ғинуар 2021, Париж, Франция)Déclaration sur l'honneur de la situation patrimoniale de la vice-présidente de l'ANC Meherzia Labidi.Marsad(11 июня 2013).Архивировано 6 сентября 2013. — Тунис сәйәсмәне, тәржемәсе, 2011 йылда саҡырылған  Тунис  Ойоштороу йыйылышының беренсе вице-спикеры Mehdi Hasan talks to Tunisian politician Mehrezia Labidi on gender, democracy, and the Arab Spring, Mehdi Hasan, 18 апреля 2012, New Statesman. Ул ҡатын-ҡыҙҙарҙың хоҡуҡтарын яҡлау тураһында пунктты Ғәрәп яҙынан һуң ҡабул ителгән Тунис конституцияһына индереүгә булышлыҡ итеүен мөһим ҡаҙаныш тип иҫәпләй8 Women Who Already Made The World A Better Place In 2014, Charlotte Alfred, Huffington Post.

 Тәүге йылдары һәм белем алыуы 
Мехерзия Лабиди 1963 йылдың 17 декабрендәMehrezia Labidi-Maiza: The First Vice-President of the Assembly , Tunisia Live  Эль-Мезирҙа, Тунистың төньяҡ-көнсығышында  Хаммамет (Набуль провинцияһы) ҡалаһында тыуған.  Һигеҙ балалы ғаиләлә үҫкән, атаһы уларға никах тураһында уйларҙан алда мәктәпте тамамларға тейешһегеҙ тип әйткән.  1982 йылда ул   Громбалия ҡалаһында урта мәктәпте тамамлаған, һуңынан  көньяҡҡа күсенгән, Сүс ҡалаһында Юғары нормаль мәктәптә уҡыған.

Лабиди Майза 1986 йылда кейәүгә сыға һәм телекоммуникациялар буйынса инженер булып эшләгән ире  менән Францияға китә, унда Яңы Сорбоннала Париж III Университетында телдән һәм яҙма тәржемәселәрҙең Юғары мәктәбендә уҡыйIsabelle Hanne, " Diaspora tunisienne. Un face à femmes ", Libération, 20 января 2012  . 1992 йылда иҡтисад һәм тәржемә буйынса магистр дәрәжәһен ала һәм шулай уҡ инглиз әҙәбиәте һәм театр белеме буйынса  аспирантура тамамлай. Һуңынан Лабиди Майза Сен-Дениҙа гуманитар фәндәрҙең Европа  институтында тәржемәселек эше буйынса уҡыта.

 Карьераһы 
2004 йылда Лабиди Майза Лоран Кляйн менән авторҙашта  «Авраам, проснись, они сходят с ума!» () китабының авторы булаMehrezia Labidi-Maiza: The First Vice-President of the Assembly , Tunisia LiveLabidi-Maïza, Mehrézia. Abraham, réveille-toi, ils sont devenus fous! :  [фр.] / Mehrézia Labidi-Maïza, Laurent Klein. — Paris : Éditions de l'Atelier, 2004. — ISBN 978-2-7082-3769-8.. Мультимәҙәни йәмғиәттәрҙә мәғариф, ҡатын-ҡыҙҙар, йәмғиәт,  дин тураһында лекциялар уҡый.  2006 йылдан ул дини ҡатын-ҡыҙҙарҙың глобаль  селтәре рәйесе була.

2009 йылда  Лабиди Майз  дини лидерҙарҙың Европа советы ағзаһы була. Ул Францияла дебаттар ваҡытында никаб кейеү буйынса уртаса позицияны хуплагандан һуң, халыҡ-ара танылыу ала. 2015 йылда Лабиди Майза Нью-Йоркта урынлашҡан һәм БМО-ла танылыу алған «Религии за мир» ойошмаһының  почетлы президенты булаMeherzia Labidi Maïza , The 9th Al Jazeera Forum.

 Сәйәсәт 
2011 йылдың 23 октябрендә Лабиди Майза сит илдәрҙә йәшәүсе Тунис халҡынан Яңы Партияның вәкиле булараҡ Тунис Ойоштороу йыйылышына һайлана. Уның билдәләүенсә, ул һәр икенсе кандидаттың ҡатын-ҡыҙ булыуын талап иткән положение арҡаһында урын яулай. 22 ноябрҙә 214 тауыштан 142 тауыш йыйып, Лабиди Майза йыйылыштың вице-спикеры булаMehrezia Labidi-Maiza: The First Vice-President of the Assembly , Tunisia Live. 2012 йылда Лабиди Майза  «Яҡын Көнсығышта иң юғары вазифалы ҡатын-ҡыҙ» тип атала.

Лабиди Майза дебаттар ойоштора, уның  барышында Тунистың яңы конституцияһы положениелары  тураһында фекер алышыу була. Ул ҡатын-ҡыҙҙарҙың хоҡуҡтары был документтың 45-се статьяһына индерелеүе менән ғорурлана.  Лабиди Майза 2014 йылда   «донъяны матурлаусы» һигеҙ ҡатын-ҡыҙ араһында «The Post Huffington» тип атала. Ғәрәп яҙынан һуң ҡабул ителгән Тунис конституцияһы уның үҙе яҡлыларға оҡшамаған положениеларҙан да тора, быға ул яуап итеп былай тей: «Был бала табыу кеүек үк ауыр: һыҙланыулы, әммә һөҙөмтәлә, бала донъяға тыуғас,  барыһы ла бәхет кисерә».

Лабиди Майза ике гражданлыҡҡа эйә  — Францияла һәм Туниста, бының өсөн тәнҡиткә дусар була. Уның ире,   ике ҡыҙы һәм бер улы була.

Лабиди Майза  2014 йылдың октябрендә Туниста парламент һайлауҙарында Халыҡ вәкилдәре ассамблеяһына һайлана, был юлы Набель ҡалаһынан икенсе кимәлдәге округтан . 2015 йылда ул Тунис хөкүмәте ағзаһы була,  ҡатын-ҡыҙҙар, ғаилә, балалар һәм оло йәштәге кеше эштәре буйынса комитетты етәкләй.

 Үлеме 
Лабиди Майза  2020 йыл аҙағында  COVID-19 йоҡторған һәм ноябрь уртаһында дауаланыу өсөн Францияға килгән тигән хәбәр була.  Уның хәле декабрь баштарында насарая, һәм ул 2021 йылдың 22 ғинуарында иртәнсәк вафат була. Ҡатын-ҡыҙҙар эше буйынса  Тунис министры Сихем Бади  уның COVID-19 менән  яфа сикмәүен хәбәр итә كانت بجانبها..سهام بادي تتحدّث عن الساعات الأخيرة لمحرزية العبيدي(фр.). tuniscope.com (7 mai 9916). Дата обращения: 25 марта 2021. Лабиди Майзаның кәүҙәһе 23 ғинуарҙа Тунисҡа ҡайтарыла, һәм ул 24 ғинуарҙа Набулдә  Громбалия зыяратында ерләнә.

 Иҫкәрмәләр 

Категория:Парижда вафат булғандар
Категория:Википедия:Викимәғлүмәттә сығанағы булған мәҡәләләр
Категория:Википедия:Һуңғы бер йылда вафат булған шәхестәр
Категория:2021 йылда вафат булғандар
Категория:22 ғинуарҙа вафат булғандар
Категория:Туниста тыуғандар
Категория:1963 йылда тыуғандар
Категория:17 декабрҙә тыуғандар
Категория:Сәйәсмән ҡатын-ҡыҙҙар
Категория:Тәржемәселәр
Категория:Тунис шәхестәре